text: खेल मंत्री राज्यवर्धन सिंह राठौड़ ने कहा कि भारत में निकट भविष्य में फीफा विश्व कप में खेलने की क्षमता है लेकिन देश इस स्तर पर तभी पहुंच सकता है अगर खिलाडिय़ों के लिए मौके तैयार किए जाएं। राठौड़ ने कहा कि फुटबाल की बढ़ती लोकप्रियता के कारण ऐसा संभव है। हालांकि हाल में भारतीय कप्तान सुनील छेत्री को प्रशंसकों से अपील करनी पड़ी थी कि वे मुंबई में इंटरकांटिनेंटल कप में राष्ट्रीय टीम को खेलते हुए देखने के लिए स्टेडियम पहुंचें।